procesaur/Wiki.mk huggingface dataset:
Духот на Елена

Духот на Елена (шпански: La fantasma de Elena) е Американска теленовела од 2010 година од Телемундо.
1 Синопсис
Елена Лафе и Елена Калкањо се среќаваат меѓу животот и смртта, за да се борат за љубовта на Едуардо Гирон, богат и мистериозен маж, потомок на семејство со традиција во огледување на коњи. Елена Лафе е убава и невина жена, која никогаш не ја дознала вистинската љубов. Пораснала во сенката на својот татко во помало место, каде што ја научила страста кон слободата, коњите и просечниот живот. За време на една бура, нејзиниот пат се пресечува со оној на Едуардо Гирон - богат и решителен маж, чија страст и бизнис се вртат околу светот на коњите. Но позади неговото семејство се крие таинствена приказна за една сопруга, која починала на денот на венчавката. Едуардо се оженил за една од своите братучетки/близначки, Елена Калкањо, која за време на свадбената церемонија се фрлила од една кула од имотот. Средбата со Елена Лафе се случува година подоцна, кога таа го спасува од една несреќа, и помеѓу нив се раѓа љубов. Страста и љубовта која се раѓа меѓу нив ги одведува до олтарот, но пристигнувањето на новата сопруга на Едуардо во семејството, започнува војна благодарение на ужасните тајни кои се кријат во минатото. Елена случајно ја отвора Пандорината кутија кога влегува во заклучената соба на починатата Елена, за да открие повеќе за неа, а воедно и за убиецот на неговата поранешна вереница.
2 Улоги
Глумци Ликови
Елизабет Гутјерез, Елена Лафе
Сегундо Сернадас, Едуардо Хирон
Ана Лајевска, Елена Калкањо
Фабијан Риос, Монтекристо Паласио
Марица Бустаманте, Корина Сантандер
Кети Барбери, Ребека Сантандер
Зули Монтеро, Маргот Ускатеги
Ауенгрунд

Ауенгрунд (|Auengrund) — општина во округот Хилдбургхаузен, во сојузната покраина Тирингија, Германија.
1 Географија
1.1 Местоположба
Општината се наоѓа во југозападниот дел на Тириншките Шкрилни Планини, помеѓу малите градови Шлојзинген (на северозапад) и Ајсфелд (на југозапад), како и окружниот град Хилдбургхаузен на запад.
Скоро сите места во рамки на општините се наоѓаат на височина околу 450 метри.
1.2 Општински единици
Општината Ауенгрунд е составена од следниве единици:
* Братендорф
* Крок
* Мербелсрод
* Обервинд
* Шварцбах
* Попенвинд
* Видерсбах
Џими Кебе

Џими Бубу Кебе (роден на 19 јануари 1984 година) — фудбалер од Мали роден во Франција кој игра за Рединг на позицијата крило. Кебе е и репрезентативец на Мали и досега има 3 настапи за репрезентацијата.
1 Клупска кариера
1.1 Рединг
На 16 јануари 2008 година, Кебе се согласил да му се приклучат на Рединг, откако неговиот тогашен клуб Булоњ одбил да му дозволи да ја заврши сезоната под заем кој порано бил договорен. На 28 јануари 2008 година, од Рединг објавиле дека Кебе потпишал 2-и пол годишен договор со нив, за необјавена сума.
Тој го направил своето деби за Рединг како замена, појавувајќи се на местото на Џон Остер во финишот од натпреварит кој Рединг го загубил со 1-0 нагостувањето кај Евертон на 9 февруари 2008 година. Тој го постигнал својот прв гол во 1-2 дома пораз против Саутемптон на 22 ноември 2008. На 6 декември 2008 година тој бил исклучен за првпат во својата кариера во Редеинг за намерно удирање со лактот кон одбранбениот играч на Барнсли Денис Соуза.
Кебе го продолжил својот договор со клубот до летото 2012. Во 2010 година Кебе бил во прекрасна форма постигнувајќи, 13 гола во Чемпионшип во календарската 2010 година во лигата. На 21 август 2010 година, Кебе го одиграл својот 100 натпревар за Рединг, појавувајќи се како резерва во ремито 1-1 со Нотингем Форест на Мадејски стадион.
Во сезоната 2011-12 сезона Кебе имал спор со неговите сопственици околу неговиот договор. Откако се покажал дека е еден од клучните играчи на Рединг во плејофот во сезоната 2010/11 од клубот биле желни да потпишат нов долгорочен договор за да го зачуваат од интересот од страна на други клубови како што бил Лестер Сити, а неговиот договор во тоа време истекувал на крајот од сезоната 2011-12. Наскоро станало јасно дека Кебе сака да остане во клубот, но не сакал да потпише двегодишен договор, туку сака три-годишен договор. Рединг не можел да си дозволи да му понуди на Кебе договор од три години, но и покрај тоа што сакале да го направат Кебе еден од своите најплатените играчи. Сагата околу неговиот договор продолжила и во новата година, кога менаџерот на клубот Брајан МекДермот се заканил дека ќе поднесе оставка доколку загуби еден од својте најдобри фудбалери. На 5 јануари 2012 година, било потврдено дека Рединг му понудил на Кебе нов договор за три години каков што барал тој. На 24 јануари 2012 година, откако Антон Жингаревич го преземал на Рединг, Кебе и официјално го потпишал новиот договор кој ќе го задржи во клубот до 2014. По промоцијата на Рединг во Премиер лигата Кебе го постигнал својот прв Премиер-лигашки гол во ремито 2-2 дома со Њукасл. Тој постигнал гол и по неговото враќање од повредата со кул завршница на домашен терен против Арсенал во поразот со 5-2. На 2 февруари тој ги постигнал двата гола за Рединг во победата над Сандерленд со 2-1.
Григор Прличев (награда за поема)

:''Ова е статија за награда за поема. За истоимената награда за препев видете тука''
Григор Прличев претставува литературна награда за најдобра необјавена поема на македонски јазик, што ја доделува редакцијата „Детска радост“ на издавачката куќа АД „Просветно дело“. Наградата го носи името на големиот македонски поет Григор Прличев и традиционално се доделува на манифестацијата „Прличеви беседи“, која почнувајќи од 1952 година се одржува во Охрид, во организација на Центарот за култура и библиотеката „Григор Прличев“. Наградата се доделува од 1993 година, а се состои од плакета, статуетка на Григор Прличев и паричен износ.
1 Лауреати
Година, Добитник, Поема
1993, Михаил Ренџов, Тој
1999, Бранко Цветкоски, Име­то.ро­дот.имо­тот
2001, Борче Орашански, Трпеза
2004, Ефтим Клетников, Големото незнаење
2005, Србо Ивановски, Елена
2006, Владимир Попов, Тајнопис на гневот
2007, Ефтим Клетников, Гоја на пат
2008, Петре Бакевски, Атлантида
2009, Михаил Ренџов, Предвесница
2010, Милорад Стефановски, Адам од Говрлево
2011, Трајче Кацаров, Ако
2012, Веле Смилевски, Век за самување
2013, Иван Василевски, Азбукословецот
2014, Славе Банар, Амбар
2015, Глигор Стојковски, Завет, јад
2016, Зоран Пејковски, Македонски стар и нов завет
2017, Гордана Стојаноска, Клучевите
2018, Славчо Ковилоски, Крале Марко по вторпат
2019, Стево Симски, Таинство на богомилите
2020, Лилјана Пандева, Капетаните
2021, Трајче Кацаров, Цветко
2022, Зоран Анчевски, Коњски житија
2023, Славе Ѓорѓо Димоски, Денес
2024, Андреј Ал-Асади, Никогаш пред ил’ потем
2 Поврзано
*Григор Прличев;
Наетал-Валдау

Наетал-Валдау (|Nahetal-Waldau) — поранешна општина во округот Хилдбургхаузен, во сојузната покраина Тирингија, Германија. Од 6 јули 2018 година претставува дел од градот Шлојзинген.
1 Географија
1.1 Местоположба
Општината се наоѓала во Природниот парк Тириншка Шума. Местата Валдау и Оберод се наоѓале во долина на Шлојзе, додека местата Шлојзингернојндорф и Хинтерна се наоѓале во долина на Нае.
Местото Оберод се наоѓало непосредна до вештачкото езеро Рачер.
1.2 Општински единици
Во составе на општината влегувале местата:* Хинтерна
* Оберод
* Шлојзингернојндорф
* Зилбах
* Валдау
Ремхилд

Ремхилд (|Römhild) — мал град во округот Хилдбургхаузен, во сојузната покраина Тирингија, Германија. Се наоѓа 14 километри западно од окружниот град Хилдбургхаузен и 21 километар југоисточно од градот Мајнинген.
Градот претставувал седиште на поранешната Грофовија Хенеберг-Ремхилд (1491–1581), како и на Војводството Саксонија-Ремхилд.
На 31 декември 2012 година, кон него биле припоени поранешните општини Глајхамберг, Хајна, Мендхаузен, Милц и Вестенфелд.
1 Географија
1.1 Местоположба
Ремхилд се наоѓа на ридскиот масив Глајхберге во областа Грабфелд во Хенебергер Ланд, непосредна на покраинската граница со Баварија.
1.2 Градски единици
Градското подрачје е поделено на 14 единици:
2 Историја
Во градската црква на Ремхилд се наоѓа гробот на Елизабета и Херман VIII од Хенеберг. Правењето на гробот му се припишува на Херман Фишер Помладиот (околу 1486–1517), член на семејството Фишер од Нирнберг.
3 Политика
3.1 Градски совет
Советот на градот Ремхилд се состои од 20 избрани членови и градоначалник. На локалните избори на 26 мај 2019 година биле добиени следниве резултати:
Партија/Листа, %, Места, +/-
CDU/FDP/FK, 41,3, 8, + 4
Слободни гласачи, 29,9, 6, − 3
Слободни гласачи Хајна, 11,6, 2, ± 0
Левица, 8,0, 2, + 1
BZH, 5,0, 1, + 1
Зелени, 3,3, 1, + 1
SPD, 1,0, 0, − 1
KIR, n.k., 0, − 2
WG Milz, n.k., 0, − 1
Вкупно, 100,0, 20, ± 0
На локалните избори првпат се појавила партијата од крајната десница „Сојуз-Иднина-Хилдбургхаузен“ (BZH) и влегла во Градскиот совет.
3.2 Градоначалник
Хајко Бартоломојс (CDU) бил избран на 24 февруари 2019 година со 53,4% од гласовите за нов градоначалник.
3.3 Збратимени градови
Ремхилд е збратимен со следниве градови:
* Бад Кенигсхофен во Грабфелд, Германија
* Кнецгау, Германија
4 Галерија
Монтажа

Монтажа е творечка постапка на бирање и распоредување на кадри во сцени и секвенци и нивно групирање во едно конечно дело - филм. Терминот монтажа произлегол од традиционалната постапка при работење со филм, но денеска пред сè се користи дигитална технологија.
Монтажерот работи со снимени кадри кои ги селектира и групира во сцени и секвенци кои пак се групираат во конечно дело - филм. Филмската монтажа многу често е нарекувана и ,,невидлнва уметност", затоа што кога е добро изработена, гледачот на филмот многу тешко може да ги примети постапките во монтажата.
Фајлсдорф

Фајлсдорф (|Veilsdorf) — општина во округот Хилдбургхаузен, во сојузната покраина Тирингија, Германија.
1 Географија
1.1 Местоположба
Средиштето на општината, Фајлсдорф, се наоѓа на брегот на реката Вера, која во самата општина е позната како Вебих.
Фајлсдорф се наоѓа во триаголник помеѓу градовите Хилдбурхаузен на запад, Ајсфелд на исток и Бад Родах на југ..
Општината се граничи со сојузната покраина Баварија.
1.2 Соседни општини
* Брин
* Ауенгрунд
* Ајсфелд
* Бад Родах
* Штрауфхајн
* Хилдбургхаузен
1.3 Општински единици
Општината Фајлсдорф е составена од следниве единици:
Фајлсдорф, заедно со Клостер Фајлсдорф и Шакендорф, создава една целина од околу 1.800 жители.
Заксенбрун

Заксенбрун (|Sachsenbrunn) — село и поранешна општина во округот Хилдбургхаузен, во сојузната покраина Тирингија, Германија. Од 1 јануари 2019 година претставува дел од градот Ајсфелд.
1 Географија
1.1 Местоположба
Заксенбрун се наоѓа во горниот тек на реката Вера, која се спојува од изворите Вера и Зар во непосредна близина на поранешното место Шварценбрун, на 491 метар надморска височина.
1.2 Општински единици
Во состав на поранешната општина Заксенбрун биле:* Фридрихсхее
* Заргрунд
* Заксенбрун
* Ширнрод
* Штелцен
* Тосентал
* Вајтесфелд
Holy Blood

Holy Blood е украински блек метал бенд, основан 1999 г. во главниот град Киев. Бендот е значаен по тоа што е еден од ретките од овој жанр кој ги промовира христијанските вредности. Потпишани се од страна на продуцентската куќа Бомбворк Рекордс и се призната група во светски рамки без оглед на нивната определба да останат анонимни. Досега имаат издадено четири студиски албуми, а текстовите во нивните песни се на украински и руски јазик.
По формирањето во 1999 г. членовите првично имале замисла Holy Blood да биде бенд кој би изведувал хардкор панк музика. По промената во поставата 2001 г. тие стилски се пренасочиле кон дет метал жанрот. Вокалистите Фјодор Бузилевич и Вира Књажева се земале истата година, а во 2002 излегол првиот нивни студиски албум насловен како ''Талкачот'' (|Странник). Овој проект бил изработен под капата на издавачката куќа Core Zone. Во тоа време од составот си заминал басистот Евгениј Цесаров, кој потоа преминал во бендот Евроклидон. На негово место дошол Алексеј Андрушенко.
По ова следел и видео запис за песната „The Spring“, објавен на 18 април 2004 г. Вториот студиски албум ''Брановите танцуваат'' (|Волны танцуют) излегол во 2005, а истиот бил пласиран на рускиот и американскиот музички пазар. Во наредните месеци групата настапила на неколку музички фестивали низ Белорусија, Молдавија, Швајцарија и Финска. Популарноста на бендот значително пораснала и во земјите блиски до Украина, па затоа по крајот на турнејата бендот започнал да пишува материјал за новиот музички диск. Повторно биле направени измени во поставата, а во јули 2008 г. бил издаден и третиот студиски албум ''Патриот'' (|Патріот). Притоа биле ре-издадени претходните два албуми, овој пат со изменет омот и подобрени графика и звук.
На пресот објавен на нивното мрежно место, јавноста била известена дека сите дотогашни членови на бендот ќе продолжат под група со ново име ''Оскорд'', а единствено Фјодор и неговата сопруга Вира (која претходно била во бендот од 2001-2005), заедно со комплетно нова постава ќе продолжат под постојното име Holy Blood. На почетокот на 2010 се појавил четвртиот нивни албум ''Јасно Сонце'' (|Ясно Солнце), кој содржел елементи на металкор и хардкор панк.
Санкт Килијан

Санкт Килијан (|Sankt Kilian) — поранешна општина во округот Хилдбургхаузен, во сојузната покраина Тирингија, Германија. Од 6 јули 2018 година претставува дел од градот Шлојзинген.
1 Географија
1.1 Местоположба
Општината се наоѓала во јужниот дел на Тириншката Шума.
Во местото Брајтенбах се вливала Фесер во Брајтенбах, која потоа се припојувала кон реката Ерле.
1.2 Општински единици
Во составот на општината влегувале местата:
* Алтендамбах
* Брајтенбах
* Ерлау
* Хиршбах
* Санкт Килијан
Шлојзегрунд

Шлојзегрунд (|Schleusegrund) — општина во округот Хилдбургхаузен, во сојузната покраина Тирингија, Германија.
1 Географија
1.1 Местоположба
Средишно село на општината е Шенбрун, кое настанало со спојување на селата Шенау, Габел, Унтернојбрун и Обернојбрун во 1950 година и се протега околу 3,5 километри во долините на Шлојзе и Нојбрун. Над овие села се наоѓа вештачкото езеро „Шенбрун“. Исто така, недалеку од овие села поминува патеката Ренштајг.
Западно од Шенбрун, во странична долина на Шлојзе се наоѓаат местата Штајнбах и Лангенбах. Југозападно од Шенбрун се наоѓа долината на Бибер, во која се наоѓаат селата Лихтенау, Енгенштајн, Биберау, Бибершлаг и Телерхамер.
Североисточната граница на општината е и окружна граница со Илм.
1.2 Соседни општини
Соседни општини се Фрауенвалд, Нојштат на Ренштајг и Гросбрајтенбах, Масерберг и градот Шлојзинген.
1.3 Општински единици
Општината Шлојзегрунд е составена од следниве единици:
* Биберау (со Лихтенау, Енгенштајн, Бибершлаг и Телерхамер)
* Гисибел
* Лангенбах
* Шенбрун (со Шенау, Унтернојбрун, Обернојбрун, Габел и Ернсттал)
* Штајнбах
Неолица

Неолица — врв на Баба Планина, висок 1.865 метри и е оддалечен 10 километри од градот Битола каде се наоѓа и крстот посветен за починатите планинари кој е изграден од Јован Цветковски.
Во негова близина се наоѓа истоимениот планинарски дом на висина од 1.440 метри, кој има капацитет од 48 кревети. До овој дом може да се стигне 3 часа пешки преку село Буково, или 2 часа преку село Лавци.
Хелдбургер Унтерланд

Хелдбургер Унтерланд (|Heldburger Unterland) — општинска заедница во округот Хилдбургхаузен, во Тирингија, Германија. Седиштето на општинската заедница е во Хелдбург.
Општинската заедница Хелдбургер Унтерланд се состои од следниве општини:
# Хелдбург
# Шлехтсарт
# Швајкерсхаузен
# Штрауфхајн
# Умерштат
# Вестхаузен
Општината Штрауфхајн станала член на општинската заедница Хелдбургер Унтерланд на 31 декември 2013.
Плауе

Плауе (|Plaue) — мал град во округот Илм, во сојузната покраина Тирингија, Германија. Се наоѓа на реката Гера, сместен помеѓу градовите Илменау и Арнштат.
1 Географија
1.1 Местоположба
Плауе се наоѓа околу 10 километри јужно од Арнштат. Во Плауе се создава реката Гера при спојувањето на Цаме Гера и Вилде Гера.
1.2 Соседни општини
Градот се граничи со Арнштат, Илменау, Мартинрода и Гератал.
1.3 Градски единици
Кон Плауе припаѓаат следниве три места:
* Клајнбрајтенбах, еден километар источно
* Нојзис, четири километри јужно (од 2019 г.)
* Риперсрода, три километри југозападно
2 Политика
2.1 Градски совет
Градскиот совет на Плауе се состои од 12 членови. По општинските избори на 26 мај 2019 година, распределбата на местата е следна:
Партии и листи, Места, Удел
CDU, 5, 45,4
Граѓани за Плауе, 3, 26,7
Граѓ. иницијатива Плауе, 2, 12,7
Независна листа, 1, 8,2
Граѓ. иницијатива Нојзис, 1, 6,9
Вкупно, 12, 100,0
Излезност, 69,6 %
2.2 Градоначалник
Градоначалник на градот е Јерг Там (CDU) од октомври 2004 година.
3 Галерија
Вестхаузен (Хилдбургхаузен)

Вестхаузен (|Westhausen) — општина во округот Хилдбургхаузен, во сојузната покраина Тирингија, Германија.
1 Географија
1.1 Местоположба
Вестхаузен се наоѓа на 330 метри. Во близина на местото од три потоци се создава малата река Крек.
1.2 Општински единици
Општината Вестхаузен е составена од следниве места:
* Вестхаузен
* Хаубинда
Швајкерсхаузен

Швајкерсхаузен (|Schweickershausen) — општина во округот Хилдбургхаузен, во сојузната покраина Тирингија, Германија.
1 Географија
1.1 Местоположба
Швајкерсхаузен се наоѓа во Хелдбургер Ланд, југозападно од градот Хелдбург, сместен во крајниот југ на покраината Тирингија. Голем дел од општинската граница е самата покраинска линија помеѓу Тирингија и Баварија.
Шлехтсарт

Шлехтсарт (|Schlechtsart) — општина во округот Хилдбургхаузен, во сојузната покраина Тирингија, Германија.
1 Географија
1.1 Местоположба
Селото се наоѓа на баварско-тириншката покраинска граница, спроти долнофранконското место Трапштат. Низ селото тече потокот Вестхаузер Крек, притока на реката Крек.
Бад Колберг-Хелдбург

Бад Колберг-Хелдбург (|Bad Colberg-Heldburg) — поранешен град во округот Хилдбургхаузен, во сојузната покраина Тирингија, Германија, кој постоел од 1993 до 2019 година. Од 2019 година претставува дел од новиот град Хелдбург.
1 Географија
1.1 Местоположба
Градот се наоѓа во крајниот југ на сојузната покраина Тирингија и бил најголем град во историско-географската област Хелдбургер Ланд.
Се наоѓал 16 километри јужно од окружниот град Хилдбургхаузен и 18 километри западно од градот Кобург.
1.2 Градски единици
Бад Колберг-Хелдбург се состоел од следниве седум места:
* Бад Колберг
* Ајнед
* Гелерсхаузен
* Хелдбург, административното седиште
* Холцхаузен
* Линденау
* Фелкерсхаузен
1.3 Соседни општини
Соседни општини пред укинувањето на градот биле: Вестхаузен, Штрауфхајн, Бад Родах, Умерштат, Зеслах, Хелинген и Гомпертсхаузен.
2 Историја
Замокот Хелдбург бил првпат споменат во 1323 година како посед на грофовите од Хенеберг. Станал територија на Нирнберг во 1353 и во 1374 станал дел од имотите на династијата Ветин.
Хелинген

Хелинген (|Hellingen) — село и поранешна општина во округот Хилдбургхаузен, во сојузната покраина Тирингија, Германија. Од 1 јануари 2019 година претставува дел од градот Хелдбург.
1 Соседни општини
Општината се граничела со градот Бад Колберг-Хелдбург пред неговото укинување, како и со општините Швајкерсхаузен и Гомпертсхаузен во Тирингија, Трапштат, Зулцдорф на Ледерхеке и Маролдсвајзах во Долна Франконија, како и градот Зеслах во Горна Франконија.
Гомпертсхаузен

Гомпертсхаузен (|Gompertshausen) — село и поранешна општина во округот Хилдбургхаузен, во сојузната покраина Тирингија, Германија. Од 1 јануари 2019 година претставува дел од градот Хелдбург.
1 Географија
Гомпертсхаузен се наоѓа на патот од Хилдбургхаузен кон Бад Кенигсхофен, во широка долина на рекичката Гомпертсхојзер Крек.
Public Enemy No. 1

Public Enemy No. 1 е песна од американскиот треш метал бенд Мегадет. Нумерата е во авторство на Дејв Мастејн, а беше издадена како прв сингл од нивниот тринаесетти студиски албум ''Thirteen''. Датумот на објавување беше 13 септември 2011, симболично одбележувајќи го 50. роденден на Мастејн. Видео записот беше промовиран на 5 ноември истата година.
Песната првпат била изведена во живо на 4 јули 2011 во Хамбург, Германија, неколку месеци пред нејзиното официјално објавување.
На 31 октомври (Ноќта на вештерките) 2011, составот ја отсвирил песната во шоуто на Џими Кимел. Бидејќи настапот бил замислен во духот на празникот, членовите биле облечени во посебни костуми и биле непрепознатливи за публиката. Дејв Мастејн бил маскиран во чудовиштето на Франкенштајн, Дејвид Елефсон бил врколак, Крис Бродерик бил со маската на Фантомот од операта, додека Шон Дровер носел костим на Дракула. Освен споменатата композиција, Мегадет ја извеле и „Symphony of Destruction“ како одјавна нумера од програмата. Целиот настап бил поставен на мрежното место на „Шоуто на Џими Кимел“.
„Public Enemy No. 1“ била номинирана за Греми награда во категоријата „Најдобра хард рок/хеви метал песна“ за 2012 г. но загубила од песната-кандидат на Foo Fighters. Тоа била 10-тата последователна Греми номинација за Мегадет која се покажала недоволна да им ја донесе златната грамофонска статуетка.
1 Интерпретација на текстот
Мастејн има изјавено дека „Public Enemy No. 1“ е песна посветена на гангстерот Ал Капоне, кој дејствувал во 20-тите години од минатото столетие. Можната инспирација за нумерата е една непријатна случка која ја доживеал бендот снимајќи во старо и напуштено студио. Тогаш Мастејн прокоментирал дека тоа место може убаво да послужи како скривница на Капоне. И во текстот има неколку стихови кои говорат за крвавите подвизи на Капоне и неговата решеност да не биде уапсен.
2 Видео запис
На 20 септември 2011 г. басистот Елефсон дал изјава дека групата моментално снима спот за песната во Валенсија (Калифорнија). Филмот е во вестерн стил, а во него освен членовите на Мегадет, во главна улога се два мајмуни, кои се алегорија на Капоне и агентот Елиот Нес. Во него се прикажани неуспешните обиди на полицијата да го фати нарко-картелот, кој секогаш некако успевал да им побегне. На 4 ноември записот бил поставен на официјалното мрежно место на бендот.
2.1 Дигитално издание
# „Public Enemy No. 1“ – 4:15
3 Музички персонал
3.1 Мегадет
* Дејв Мастејн - вокал и гитара
* Крис Бродерик - гитара
* Дејвид Елефсон - бас гитара
* Шон Дровер - тапани
* Солажи на Дејв Мастејн (прва и трета) и Крис Бродерик (втора и четврта)
3.2 Технички персонал
* Џони Кеј - продуцент
* Дејв Мастејн - текстописец и композитор
4 Поврзано
* Мегадет
* Thirteen
Умерштат

Умерштат (|Ummerstadt) — мал град во округот Хилдбургхаузен, во сојузната покраина Тирингија, Германија. Се наоѓа 19 километри јужно од окружниот град Хилдбургхаузен и 11 километри западно од градот Кобург.
Со само 461 жител (31 декември 2018 г.) претставува најмал град во целата покраина Тирингија, најмал во областа Франконија и втор најмал во цела Германија.
1 Географија
Умерштат се наоѓа во областа Хелдбургер Ланд, во крајниот југ на сојузната покраина Тирингија. Голем дел од границата на градот е самата покраинска гранична линија со Баварија. Соседен град во Тирингија е Хелдбург, додека соседни градови во Баварија се Бад Родах, Зеслах и Кобург.
Низ подрачјето на градот поминува рекичката Родах, која се влева во реката Иц.
2 Политика
2.1 Градски совет
Градскиот совет во Умерштат се состои од 6 членови. На локалните избори на 25 мај 2014 година биле избрани членови од независните листи.
2.2 Градоначалник
Кристине Бардин е градоначалничка од 2004 година.
3 Галерија
Западна Тракија

Западна Тракија или Беломорска Тракија е западниот дел на историско-географската област Тракија, а денес е дел на Источна Македонија и Тракија, една од тринаесетте области во Грција, составена од источниот дел на Егејска Македонија заедно со Западна Тракија. Поделена е на тракиските окрузи Скеча (Ксанти), Родопи и Марица (Еврос).
Драмска серија

Драмска серија е колоквијален наслов за ''телевизиска серија'' која по својата содржина одговара на телевизиска драма во најширока смисла.
Драмските серии се разликуваат по обликот, па тие можат да бидат мини серии со точно ограничен број на епизоди, но и сапунски опери кои се емитуваат и по неколку децении.
По жанрот, драмските серии обично се делат онака како играните филмови па така постојат вестерн серии, научнофанатастични серии, криминалистички серии, хумористични серии итн.
1 Драмска серија во САД
Во светот моментално најпопуларен облик на драмските серии е оној кој го претставува стандардот за американките телевизиски мрежи, а понекогаш за него се користи и името ТВ драма.
Драмските серии обично се состојат од 9-26 епизоди, кои требаат да се емитуваат на една од ТВ Мрежите во текот на телевизиската сезона која во САД трае од почетокот на есента до крајот на пролетта. Секоја епизода по правило е 45 минути, а заедно со рекламите трае 60 минути.
Зависно од гледаноста, која во САД се одредува по темелите на Неилсеновиот рејтинг, продуцентите и управата на ТВ Мрежа одлучуваат дали драмската серија ќе продолжи со снимањето и дали ќе има следни сезони. Доколку снимањето продолжи, се зборува за прва или втора сезона од серијата.
Сезоната обично завршува со епизодата која се нарекува финале на сезоната (Season Finale) и содржи спектакуларен и драматурски обрат (во англиската терминологија познат како cliffhanger) кој во заплетот остава неразрешени ситуации и кои разрешени би биле во другата сезона.
it:Telefilm
Whose Life (Is It Anyways?)

Whose Life (Is It Anyways?) е вториот сингл на Мегадет од нивниот последен студиски албум ''Thirteen''. Песната е трета по редослед на споменатиот албум, а текстот и музиката ги напишал Дејв Мастејн. Официјалниот датум на издавање бил 17 октомври 2011, а на 2 мај 2012 бил промовиран и видео запис како поткрепа за синглот.
Песната добила номинација за Греми наградите (2013) во категоријата „Најдобра хард рок/хеви метал изведба“, каде освен оваа, во конкуренција биле уште 5 композиции.
1 Видео запис
Спотот бил поставен на YouTube страницата од Роудранер Рекордс. Во филмот е вметнат и текстот од песната, а дејството е борба помеѓу група изреволтирани луѓе и вооружени единици.
2 Коментари од бендот во врска со песната
Имате луѓе кои ни кажуваат како да го живееме животот и на крајот на денот, чиј живот е тоа, сепак, ова е мој. Јас сум оној кој треба да се запраша кога сè е во ред, ако јас донесам уште една погрешна одлука, тоа е сум јас кој ги плаќа сметките. Многу време во нашиот бизнис, знаеш, постојат луѓе кои работат со нас и за нас и кога ќе им снема крв, тие се на следната жртва. И тоа е тажно. Дејв Мастејн 2011 г.
Ова е една од моите омилени нумери на бас гитара. Иако не многу очигледно, звучи како еден вид панк рок мелодија. Отидов со многу ентузијазам и се обидов да не мислам она што не треба, туку се сконцентрирав на она што го правев. Дејвид Елефсон 2011 г.
2.1 Дигитално издание
# „Whose Life (Is It Anyways?)“ – 3:50
3 Музички персонал
3.1 Мегадет
* Дејв Мастејн - вокал и ритам гитара
* Крис Бродерик - водечка гитара
* Дејвид Елефсон - бас гитара
* Шон Дровер - тапани
3.2 Технички персонал
* Џони Кеј - продуцент
* Дејв Мастејн - текстописец и композитор
4 Поврзано
* Мегадет
* Thirteen
Бишофрод

Бишофрод (|Bischofrod) — општина во округот Хилдбургхаузен, во сојузната покраина Тирингија, Германија.
1 Географија
Бишофрод се наоѓа во јужниот дел на Тириншката Шума, јужно од градот Зул.
1.1 Општински единици
Кон општината припаѓа и местото Којлрод.
Зоран Иванов

Зоран Иванов — македонски новинар. Завршил Факултет за новинарство во Скопје, а во 1974 г. станал соработник на Радио Скопје. Подоцна работел како новинар и уредник-коментатор за Македонското радио и Македонската Телевизија. Соработувал со повеќе електронски и печатени медиуми (меѓу кои Сител, Утрински Весник, Алфа ТВ, Слободен печат, Цивил медиа, Фронтлајн и Платформа.мк). Тој е главен и одговорен уредник на порталот Нова ТВ.мк.
Иванов бил првиот директор на Македонската Информативна Агенција (МИА). Автор е на двотомната книга „Амбиент“, која е хронолошка збирка на неговите новинарски записи, коментари и анализи. Во 1994 г. ја добил наградата „Новинар на годината“. Во 2012 г. му била врачена наградата „Крсте Петков Мисирков“ за животно дело, признание кое го доделува ЗНМ.
Бил советник за односи со јавноста во кабинетот на Бранко Црвенковски за време на неговиот претседателски мандат. По завршување на таа обврска, својата новинарска кариера ја продолжил во ТВ Алфа. Во телевизијата имал своја авторска емисија „Пресинг“, а во мај 2012 бил назначен за нејзин главен и одговорен уредик. Во февруари 2013 г. тој добил отказ од ТВ Алфа. Изреволтиран од тој потег, како и од севкупната состојба во македонското новинарство, преку писмо соопштил дека ги враќа сите негови новинарски награди. Во 2022 година се вработува во Слободен печат' каде е водител на емисијата "На крајот од". Од 2023 до 2024 година, е уредник и водител на утринската емисија на "Слободен печат".
Негово хоби е падобранството, а тој е исто така повеќекратен првак и рекордер во неколку категории во Македонија и во светот. Носител е на највисокото меѓународно признание во спортското воздухопловство - „Златна значка со три дијаманти“ на Светската федерација (ФАИ). Тој е татко на три деца, Игор, Тина и Дуња.
Ротор

Ротор е подвижен дел на електромотор, генератор или алтернатор кој се врти со моментот на сила на неговата оска што произлегува од поставеноста на жиците и магнетното поле. Кај некои мотори, роторот игра улога на арматура, преку кој доаѓа напонот.
Голем дел од енергетската загуба на еден индуктивен мотор се случува токму во роторот, и таа е во голема мера (но не сосема) пропорционална на квадратот од слизнувањето („слизнување“ е разликата помеѓу вртежната брзина на магнетното поле и фактичките вртежи во минута на роторот). Овој проблем се надминува со зголемување на масата на спроводниците на роторот и/или зголемување на нивната спроводливост, а во помала мера и со проширување на вкупното магнетно поле низ празнината помеѓу роторот и статорот.
Електричната ефикасност на моторот може да се подобри со замена на стандардниот алуминиумски спроводник во роторот со бакарен, кој има многу поголема спроводливост.
Неподвижниот дел од моторот се нарекува статор.
1 Поврзано
* Арматура (електротехника)
* Електромагнетна индукција
* Статор
* Намотка
* Електромотор
* Комутатор
* Претворач
Лавов

:''Оваа статија не е за лав.''
Лавов (|Львів) — град во Западна Украина. Тој е административен центар на Лавовската Област и административен центар на околниот Лавовски Реон, во рамките на областа.
1 Збратимени градови
Лавов е збратимен со следните градови:
* Винипег, Канада. ''(од 1973)''* Фрајбург, Германија. ''(од 1989)''* Рокдеjл, Обединето Кралство. ''(од 1992)''* Рjашов, Полска. ''(од 1992)''* Будимпешта, Унгарија. ''(од 1993)''* Ришон ле Сион , Израел. ''(од 1993)''* Краков, Полска. ''(од 1995)''* Пшемисљ, Полска. ''(од 1995)''* Нови Сад, Србија. ''(од 1999)''* Самарканд, Узбекистан. ''(од 2000)''* Кутаиси, Грузија. ''(од 2002)''* Вроцлав, Полска. ''(од 2003)''* Лоѓ, Полска. ''(од 2003)''* Лjублин, Полска. ''(од 2004)''* Бања Лука, Босна и Херцеговина. ''(од 2004)''* Санкт Петербург, Русија. ''(од 2006)''
Нијангатоми

Нијангатомите, или познати како Инијангатоми, Дониро или Буме, се нилотски народ кои живеат во јужниот дел на Јужен Судан и Етиопија. Народот е мал по број на жители, и тие се претежно сточарски народ кој живее во спорниот Илемиски триаголник. Името на нијангатомски значи „жолти пушки“.
1 Особености
Нијангатомите се сродни со народот Топоса, кои се и нивен пријателски народ. Нијангатомите зборуваат на нијангатомски јазик, дел од источнонилотските јазици и сроден е со каримоџоншкиот и тесоанскиот јазик во Уганда, како и со топосанскиот и турканскиот јазик.
Името „Буме“ е навредливо за самите Нијангатоми бидејќи значи „смрдливи“. Ова име го користат сите нивни соседи. Сите соседни народи се непријатели за Нијангатомите, освен Топоса. Непријателството потекнува од борбата за завладување плодни и влажни пасишта и земјишта. Нијангатомите претежно живеат во најсушните предели на долината. Поради тоа, овој народ поседува автоматски пушки кои ги добиле од Етиопија и со тоа се стекнале со лоша репутација од околните народи. Подземните води се главен извор на питка вода, а одгледувањето кози и останат добиток е главна стопанска гранка.
Ајхенберг (Хилдбургхаузен)

Ајхенберг (|Eichenberg) — општина во округот Хилдбургхаузен, во сојузната покраина Тирингија, Германија.
1 Географија
Ајхенберг се наоѓа во јужниот дел на Тириншката Шума, во долина на реката Вера, околу 10 километри јужно од градот Зул.
Томас Мире

Томас Мире (роден на 16 октомври 1973 година, во Сарпсборг) — поранешен норвешки фудбалер, голман.
Последниот клуб за кој бранел пред неговото пензионирање бил Конгсвингер, откако се вратил во норвешкиот фудбал во јули 2007 година. Мире го чувал голот и на норвешката репрезентација во 56 натпревари.
1 Репрезентативна кариера
Мире бил избран да ја претставува Норвешка на Светското првенство 1998, каде што тој бил неискористена замена во сите натпревари на Фроде Гродас.
На Европското првенство 2000, Мире бил на голот на Норвешка во сите три натпревари од групната фаза. Тој ја сочувал својата мрежа сува во натпреварите против Шпанија и Словенија, а единствениот гол на турнирот кој го примил бил дело на Саво Милошевиќ со кој против Југославија ја победила Норвешка со 1-0 и ја елиминирала од натамошните настапи на првенството.
Во квалификациите за Евро 2008 противТурција на 28 март 2007 година, Норвешка водела 2-0 на полувремето. Во второто полувреме, по еден слободен удар изведен од страна Хамит Алтинтоп, Мире не успеал да интервенира како треба и и помогнал на топката да заврши во неговата мрежа. Неколку минути пред истекот на регуларните 90, уште еднаш Алтинтоп шутирал а неговиот удар завршил меѓу нозете на Мире во неговата мрежа, по што натпреварот завршил 2-2. Иако неговите колеги од норвешката репрезентација се обидувале да го утешат, Мире изјавил дека ова за него бил "најлошиот ден на теренот во кариерата". Натпреварот против Турција бил воедно и неговиот последен за норвешката репрезентација.
2 Статистика
2.1 Репререзентативна статистика
Норвешка
Година, Наст., Голови
1998, 2, 0
1999, 4, 0
2000, 7, 0
2001, 10, 0
2002, 6, 0
2003, 0, 0
2004, 9, 0
2005, 9, 0
2006, 7, 0
2007, 2, 0
Вкупно 56 0
Шмехајм

Шмехајм (|Schmeheim) — општина во округот Хилдбургхаузен, во сојузната покраина Тирингија, Германија.
1 Географија
Соседни места се општините Оберштат и Марисфелд, исто така во округот Хилдбургхаузен, Дилштет во округот Шмалкалден-Мајнинген, како и градските делови на Зул: Вихтсхаузен, Дицхаузен и Мебендорф.
Хенфштет

Хенфштет (|Henfstädt) — општина во округот Хилдбургхаузен, во сојузната покраина Тирингија, Германија.
1 Географија
Хенфштет се наоѓа во долината на Вера, помеѓу Темар и Лојтерсдорф.
1.1 Соседни општини
Општини со кои се граничи се Марисфелд, Оберштат, Темар и Лојтерсдорф.
Александар Петрески

Александар Петрески (роден на во Струга), завршил основно и средно образование во Охрид. Исто така завршил факултетско образование на битолскот Универзитет „Св. Климент Охридски“, поточно Електротехнички факултет, каде се здобил со статус дипломиран сообраќаен инженер.
Во 1999 година, тој основал приватно претпријатие во кое бил ангажиран сè до 2003 година.
Од 2003 до 2005 година тој е првиот човек на општинското јавно претпријатие „Охридски комуналец“ - Охрид.
На локалните избори во 2005 година, ја добива довербата на граѓаните на Охрид и станува градоначалник на Општина Охрид.
Потеклото на политичкиот поредок

Потеклото на политичкиот поредок е книга на Френсис Фукујама објавена во 2011 година. Оваа кига е прва од серијата на книги посветени на развојот на политичкиот поредок. Книгата го опфаќа периодот помеѓу појавата на првите политички системи и Француската револуција . Втората книга од оваа серија започнува со револуцијата, а можно е да има и трета книга со кон иднината. Делумно, ова дело е обид да се разбере зошто модерните држави во развој со неевропско потекло не успеаја да ги остварат своите очекувања. Рецензентот Џон Салет пишува:
''"Во овој прв, од двата планирани тома, целта на Фукујама е да ја опише појавата на политичкиот поредок... тој се фокусира на три атрибути на политичкиот поредок: создавање на државата, владеењето на правото и политичката одговорност.''
Ројрит

Ројрит (|Reurieth) — општина во округот Хилдбургхаузен, во сојузната покраина Тирингија, Германија.
1 Географија
Ројрит се наоѓа во горниот тек на реката Вера, а во самото село од лева страна се влева потокот Цајлбах.
1.1 Општински единици
Општината Ројрит е составена од следниве места:
* Ројрит
* Зигриц
* Троштат
Центар (Битола)

Центар — населба во Битола каде што ги има повеќето владини институции и ресторани, хотели, супермаркети, кина, културен центар и театар. Овде се наоѓа плоштадот Магнолија и познатиот Широк Сокак кој се смета дека е центарот на Битола и е наполнат со бескрајни нео-класични градби во кои има продавници, кафе-барови, ноќни клубови и ресторани.
Во склоп на центарот на Битола се наоѓа и реката Драгор, кој го дели градот на два дела, како и: СВР Битола, Јени Џамија, Основниот Суд, Апелациониот Суд, булеварот Први Мај, седиштето на општина Битола, средното економско училиште, пожарната, историскиот архив, ректоратот на УКЛО, бугарскиот конзулат, гимназијата ЈБТ, спомен куќата на албанската азбука, каде започнува Црн Мост.
Америка на крстопат

Америка на крстопат: демократија, моќ и неоконзервативното наследството е книга од Френсис Фукујама објавена во 2006 година. Во оваа книга, накратко е претставена историјата на неоконзерватизмот, со посебен фокус на главните принципи и политички импликации во американската политика.
Фукујама ги образложува своите врски со неоконзерватизмот и неговите приврзаници, со администрацијата на американскиот претседател Џорџ Буш и поддршката која ја дал на оваа американска влада. Фукујама ги нагласува контроверзии што го опкружуваат неоконзерватизмот, опишувајќи како се развива во нешто што тој не може повеќе да го поддржува . Тој сугерира дека неоконзерватизмот кон крајот на Студената војна имал четири заеднички принципи:
*''загриженост за демократијата, човековите права и воопшто внатрешната политика на државите''*''верување дека моќта на САД може да се користи за морални цели''*''скептицизам во врска со способноста на меѓународното право и институциите за решавање на сериозни безбедносни проблеми, и конечно''*''мислење дека амбициозното општествено инженерство често води до неочекувани последици и често ги поткопува сопствените цели''
Според овој автор, овие четири принципи не заземат централно место во современиот неоконзерваризам и дека поистоветувањето и врските на неоконзерватизмот со администрацијата на Буш и влијанието на неоконзерватизмот во надворешната политика на оваа влада се заблуда.
Фукујама на многу јасен начин ја претставува една од главните причина за раскинувањето со политиката на Џорџ Буш и неоконзерватизмот - Ирачката војна. Меѓутоа, главната причина за несогласувањата не е самата Војна, туку начинот на која таа била спроведена. Авторот тврди дека инвазијата врз Ирак била лошо испланирана и водена, и дека администрацијата на Џорџ Буш го потценила општественото инженерство која ќе биде потребна за да се создаде нова демократија по војната.
Авторот на оваа книга, во согласност со своите видувања, истакнува дека администрацијата на Џорџ Буш води погрешна надворешна политика која главно се потпира на употребата на сила без дополнителна зајакната дипломатија и усогласеност со американските сојузници. Според Фукујама, администрацијата на Буш со својата надворешна политика придонела да создаде, на глобално ниво, едно силно антиамериканско расположени, а меѓу другото Соединетите Американски Држави ги влошиле своите односи со Руската Федерација и Народна Република Кина, меѓутоа и со традиционалните сојузници Германија и Франција. Авторот посочува дека надворешната политика на Буш може да доведе до меѓународна изолација на Соединетите Американски Држави.
На крајот на книгата, Фукујама предлага нов поредок во меѓународната политика, се наведува дека на постојниот светскиот поредок му е потребна промена во постојните институции, залагајќи се она што тој го нарекува мулти-мултилатерализам или нов Вилсонизам. Од денешна перспектива, може да се каже дека некои од тезите на Фукујама за американската надворешна политика, изнесени во оваа книга, во одредена мера се прифатени од администрацијата на Барак Обама.
Клостер Фесра

Клостер Фесра (|Kloster Veßra; буквално Манастир Фесра) — општина во округот Хилдбургхаузен, во сојузната покраина Тирингија, Германија.
Манастирот Фесра (сега музеј) бил основан и поддржан од семејството Хенеберг и бил напуштен по реформацијата. Црквата била користена како парохиска црква до 1939 година, кога била запалена. Исто така, имала блиски односи со семејството Фон Бибра во век.
1 Географија
Клостер Фесра се наоѓа на вливот на Шлојзе во реката Вера.
1.1 Општински единици
Општината Клостер Фесра е составена од следниве единици:
* Нојхоф
* Цолбрик
2 Галерија
Љубомир Филиповски

Љубомир Филиповски (или скратено ''Љупчо Филипов'') бил познат македонски автор на стрипови, и единствениот којшто своето творештво целосно го посветил на деветтата уметност како професионален стрип-цртач. Својот прв стрип под наслов „Мирко немирко“ го објавувал во неделна стрип-лента, во весникот „Трудбеник“ почнувајќи од 1961 година. Останувајќи ѝ до смртта верен на „деветтата уметност“, Филипов остварил редица стрипови што ги објавувал во публикации како во СР Македонија, во други југословенски весници и публикации, така и во странство.
Чинар (Битола)

Битолскиот чинар — најголемото и едно од најстарите дрвја во Битола и на Балканот. Се наоѓа на улица „Димитар Влахов“ на битолскиот Баир, недалеку до Ќерим-беговиот амам и ОУ „Ѓорѓи Сугарев“. Верувано е дека пред 560 години, го посадила затвореничка во битолскиот османлиски женски затвор.
Зонеберг (округ)

Зонеберг (|Sonneberg) — округ во јужниот дел на сојузната покраина Тирингија, Германија. Соседни окрузи се (од запад надесно) окрузите Хилдбургхаузен, Залфелд-Рудолштат и баварските окрузи Кронах и Кобург.
1 Историја
Округот бил создаден во 1868 година, кога биле воведени окрузите во Саксо-Мајнинген. Во 1952 година, делови на округот биле одвоени и префрлени во новосоздадениот округ Нојхаус на Ренвег. Во 1994, Нојхаус на Ренвег бил распуштен и округот Зонеберг ја добил својата првобитна големина.
Во 2019 година, општините Лихте и Пизау од округот Залфелд-Рудолштат биле припоени како делови на градот Нојхаус на Ренвег во округот Зонеберг.
2 Географија
Округот се наоѓа на јужните падини на планините на Тириншката Шума. Пејзажот се спушта од високите ридови од над 800 метри (највисоката точка е Гросер Фармденкопф со 869 метри) до пониските делови во округот.
3 Грб
Грбот прикажува симболи од историските држави кои постоеле на територијата на округот. Во горниот лев дел се наоѓа лавот како симбол на грофовијата Мајсен. Во горниот десен дел е симболот на грофовите од Зонеберг, каде се вклучени и ножици за овци. Во долниот лев дел е прикажан симболот на грофовите од Шаумберг-Рауенштајн и долниот десен дел го покажува грбот на Саксонија.
4 Градови и општини
Слободни градови, Слободни општини
Воздушна маса

Воздушна маса е количество воздух со еднобразни својства. Различните воздушни маси се допираат и меѓусебно дејствуваат по должина на границите наречени фронтови. Постои голема поврзаност меѓу воздушните маси и обрасците на воздух што циркулираат, тоа е наречено ''состав на притисокот''. Топлите воздушни маси се поврзуваат со составите на низок притисок а студените - со составите со висок атмосферски притисок.
Во текот на годината се менува распоредот на воздушните маси и составите на притисок, а тие измени може да имаат големо влијание врз времето. На пример, континенталниот воздух лете е топол, па предизвикува низок притисок над копното а зиме е студен и предизвикува појава на висок атмосферски притисок. Воздушната маса е количество воздух што го покрива најголемиот дел од еден континент или океан и добива особености од површината под неа. Воздухот над континентот ќе биде посув од воздухот над океанот, па на континентот ќе биде топло преку лето а поладно зиме. Сето ова се случува поради различната брзина на загревање и ладење на копното и морето. Кога ќе ги добие тие особености воздухот ја создава воздушната маса. Воздушните маси се шират од површината па сè до тропопаузата.
1 Потекло и именување
Воздушните маси имаат имиња, кои го изразуваат нивното потекло: арктички, поларни, тропски или екваторски. Со комбинирање на овие се добиваат уште неколку видови на воздушни маси: континентална арктичка, континентална поларна, континентална тропска, морска арктичка, морска поларна, морска тропска, и морска екваторска. Нема континентален екваторски вид затоа што нема континентална копнена маса, која е доволно голема за да се создаде ваков вид.
Арктичкиот и поларниот воздух се исти на површинското ниво но се разликуваат во горниот слој на атмосферата. При судир на две воздушни маси тие не се мешаат зашто имаат различни температури. Тоа значи дека густината на воздухот на двете маси е различен. Погустиот воздух се спушта под пореткиот и го издига во височина. Граничниот дел помеѓу две воздушни маси се нарекува фронт.
2 Поврзано
* Воздух
* Клима
* Време
Трансхуманизам

Трансхуманизам (од лат. ''trans'' - „низ, над, преку“ и ''homo'' — „човек“) — филозофска мисла, идеологија или глобално интелектуално и културно движење кое се залага за усовршувањето на човештвото преку подобрување на неговиот физички и ментален капацитет со помош на сите технолошки и научни достигнувања, односно за поништување на сето она што приврзаниците на ова движење го сметаат како непожелен и непотребен аспект од човековата сосотојба, како што се страдањето, болеста, стареењето, смрта и слично . Трансхуманистичките мислители освен можностите, ги проучуваат и последиците од развојот на технологијата и подобрувањето на човекот, како и другите емергентни технологии кои можат да влијаат врз целта на оваа филозофска мисла . Трансхуманизмот се означува со симболите ''H +'' или ''h +'' и најчесто се смета за синоним на ''подобрување на човекот''.
За првпат поимот „трансхуманизам“ бил воведен од страна на еден од првите професори по футурологија, Фереидоун М. Есфандиари (познат како ''FM-2030''), во текот на своите предавање на темата ''"Нови концепти за човекот"'' низ универзитетите во Соединетите Американски Држави. Тој сметал дека трансхуманизмот е преоден стадиум во човековиот развој кој води до по-човештвото. Оваа хипотеза, претставувала основа британскиот филозоф Макс Мор, кој ги поставил принципите на трансхуманизмот како футуристичка филозофија и ја организирал интелигенција во Калифорнија во текот на 90-тите години на XX век, која прерасна во глобално трансхуманистичко движење .
Трансхуманистите предвидуваат дека луѓето еден ден ќе се трансформираат во суштества со моќни интелектуални и физички способности со што ќе дојде до промена во способноста за апстрактно мислење, системите за комуникација за самоизразување и интеракциј, интроспекцијата, решавањето на проблеми, размената на идеи, општествените структури составени од многу соработувачки и натпреварувачки групи, од семејства до нации. До промена ќе дојде и во социјалната интеракција меѓу луѓето како и во големиот број на вредности, општествени норми и ритули кои заедно ја создаваат основата на човечкото општество. Отука, човечките суштества ќе престанат да бидат луѓе и ќе се оформат во битија кои ќе го надминат денешното човештво во секој аспект. Овие човечки суштества со големи психофизчки способности во трансхуманистичката литература се именуваат како ''постлуѓе'' или ''полуѓе'' (на англиски: post-humans).
Трансхуманистичката идеја за човековата иднина привлекла многу следбеници и критичари со различни перспективи. Трансхуманизмот е дефиниран од Френсис Фукујама како ''"опасната идеја на светот"'', а други заштитници, како Роналд Бејл го сметаат за ''"најхрабрата, дрска и идеалистичката надеж за иднината на човештвото"''